Пераасэнсаваўшы, прапусціўшы праз сваё арыгінальнае светаўспрыманне, мастачка прынесла ў ХХІ стагоддзе новы погляд на габелен, на яго ролю ў кантэксце дэкаратыўнага і пластычнага мастацтва. Выстава “Прарыў” прэзентуе каля 140 работ Ніны Пілюзінай. Экспазіцыя ўключае габелены, батыкі і акварэлі. Калі габелены мастачкі даволі канструктыўныя і дэкаратыўныя, то ў батыках і акварэлях найбольш яскрава праяўляюцца лірычныя ноткі перажыванняў аўтара.